               EUROPOS KOMISIJA
            Briuselis, 2019 10 01
            COM(2019) 440 final
            2019/0206(NLE)
            Pasiūlymas
            TARYBOS SPRENDIMAS
            dėl Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymo Europos Sąjungos bei jos valstybių narių vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               Pridedamas pasiūlymas yra Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolui, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašyti skirta teisinė priemonė.

               Pagal Bulgarijos Respublikos, Rumunijos ir Kroatijos Respublikos stojimo aktus šios trys valstybės narės prisijungia prie Europos Sąjungos ir jos valstybių narių pasirašytų ar sudarytų tarptautinių susitarimų sudarydamos prie tų susitarimų pridedamus protokolus.

               2006 m. spalio 23 d. ir 2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis dėl atitinkamų Bulgarijos Respublikos, Rumunijos ir Kroatijos Respublikos prisijungimo protokolų sudarymo.

               2005 m. gruodžio 1 d. buvo pasirašytas ir 2013 m. gruodžio 1 d. įsigaliojo Europos bendrijos bei jos valstybių narių ir Ukrainos bendradarbiavimo susitarimas dėl civilinės pasaulinės palydovinės navigacijos sistemos (GNSS) (toliau – Susitarimas).

               Derybos su Ukraina sėkmingai užbaigtos pasikeitus verbalinėmis notomis.

               Komisija mano, kad derybų rezultatai yra patenkinami, ir siūlo Tarybai Europos Sąjungos bei jos valstybių narių vardu pasirašyti Protokolą. Pasirašius Protokolą, Taryba Europos Sąjungos ir jos valstybių narių vardu turėtų sudaryti Protokolą.

               2.TEISINIAI PASIŪLYMO ASPEKTAI

               Siūlomu Protokolu Bulgarijos Respublika, Rumunija ir Kroatijos Respublika tampa Susitarimo Susitariančiosiomis Šalimis, o ES įpareigojama pateikti autentišką Susitarimo versiją bulgarų, rumunų ir kroatų kalbomis.

               Komisija siūlo Tarybai įgalioti Europos Sąjungos ir jos valstybių narių vardu pasirašyti Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolą, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą.

               Kai Protokolas bus pasirašytas, Taryba tinkamu laiku apsvarstys antrąjį pasiūlymą dėl Protokolo sudarymo.

               2019/0206 (NLE)

               Pasiūlymas

               TARYBOS SPRENDIMAS

               dėl Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymo Europos Sąjungos bei jos valstybių narių vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 172 straipsnį kartu su 218 straipsnio 5 dalimi,

               atsižvelgdama į Bulgarijos Respublikos ir Rumunijos bei Kroatijos Respublikos stojimo aktus, ypač į jų 6 straipsnio 2 dalį,

               atsižvelgdama į Europos Komisijos pasiūlymą,

               kadangi:

               (1)2005 m. gruodžio 1 d. buvo pasirašytas ir 2013 m. gruodžio 1 d. įsigaliojo Europos bendrijos bei jos valstybių narių ir Ukrainos bendradarbiavimo susitarimas dėl civilinės pasaulinės palydovinės navigacijos sistemos (GNSS) (toliau – Susitarimas);

               (2)2007 m. sausio 1 d. Bulgarija ir Rumunija tapo Sąjungos valstybėmis narėmis, o 2013 m. liepos 1 d. – Kroatija;

               (3)pagal atitinkamai Bulgarijos, Kroatijos ir Rumunijos stojimo aktų 6 straipsnio 2 dalį dėl prisijungimo prie Susitarimo turi būti susitarta sudarant Susitarimo protokolą. Pagal Stojimo akto 6 straipsnio 2 dalį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkamos trečiosios šalys turi sudaryti protokolą;

               (4)2006 m. spalio 23 d. ir 2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis siekiant sudaryti Sąjungos ir jos valstybių narių sudarytų tarptautinių susitarimų protokolus;

               (5)Komisija ir Ukraina, pasikeitusios verbalinėmis notomis, sėkmingai užbaigė derybas dėl Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą (toliau – Protokolas);

               (6)todėl Protokolas turėtų būti Europos Sąjungos ir jos valstybių narių vardu pasirašytas su sąlyga, kad bus sudarytas vėliau,

               PRIĖMĖ ŠĮ SPRENDIMĄ:

               1 straipsnis

               Sąjungos bei jos valstybių narių vardu patvirtinamas Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymas.

               2 straipsnis

               Tarybos generalinis sekretoriatas parengia įgaliojamąjį raštą, kuriuo Protokolo derybininko nurodytam (-iems) asmeniui (-ims) suteikiami įgaliojimai pasirašyti Protokolą Sąjungos ir jos valstybių narių vardu su sąlyga, kad jis bus sudarytas.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

    ---documentbreak---

               EUROPOS KOMISIJA
            Briuselis, 2019 10 01
            COM(2019) 440 final
            PRIEDAS
            prie
            pasiūlymo dėlTARYBOS SPRENDIMO
            dėl Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymo Europos Sąjungos bei jos valstybių narių vardu

               EUROPOS BENDRIJOS BEI JOS VALSTYBIŲ NARIŲ

               IR UKRAINOS

               BENDRADARBIAVIMO SUSITARIMO

               DĖL CIVILINĖS PASAULINĖS PALYDOVINĖS NAVIGACIJOS SISTEMOS (GNSS) PROTOKOLAS,

               KURIUO ATSIŽVELGIAMA Į

               BULGARIJOS RESPUBLIKOS, KROATIJOS RESPUBLIKOS IR RUMUNIJOS ĮSTOJIMĄ Į EUROPOS SĄJUNGĄ

               EUROPOS SĄJUNGA

               ir

               BELGIJOS KARALYSTĖ,

               BULGARIJOS RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               VOKIETIJOS FEDERACINĖ RESPUBLIKA,

               ESTIJOS RESPUBLIKA,

               AIRIJA,

               GRAIKIJOS RESPUBLIKA,

               ISPANIJOS KARALYSTĖ,

               PRANCŪZIJOS RESPUBLIKA,

               KROATIJOS RESPUBLIKA,

               ITALIJOS RESPUBLIKA,

               KIPRO RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               VENGRIJA,

               MALTOS RESPUBLIKA,

               NYDERLANDŲ KARALYSTĖ,

               AUSTRIJOS RESPUBLIKA,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVĖNIJOS RESPUBLIKA,

               SLOVAKIJOS RESPUBLIKA,

               SUOMIJOS RESPUBLIKA,

               ŠVEDIJOS KARALYSTĖ,

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

               toliau – valstybės narės,

               ir

               UKRAINA,

               PRISIMINDAMOS 2005 m. gruodžio 1 d. pasirašytą ir 2013 m. gruodžio 1 d. įsigaliojusį Europos bendrijos bei jos valstybių narių ir Ukrainos bendradarbiavimo susitarimą dėl civilinės pasaulinės palydovinės navigacijos sistemos (GNSS) (toliau – Susitarimas), ypač jo 17 straipsnio 3 dalį;

               ATSIŽVELGDAMOS Į Bulgarijos Respublikos ir Rumunijos įstojimą į Europos Sąjungą 2007 m. sausio 1 d. ir į Kroatijos Respublikos įstojimą į Europos Sąjungą 2013 m. liepos 1 d.;

               NORĖDAMOS, kad Bulgarijos Respublika, Kroatijos Respublika ir Rumunija prisijungtų prie

               Susitarimo;

               ATSIŽVELGDAMOS į tai, kad pagal Akto dėl Bulgarijos Respublikos ir Rumunijos stojimo sąlygų 6 straipsnio 2 dalį, Akto dėl Kroatijos Respublikos stojimo sąlygų 6 straipsnio 2 dalį ir Sutarčių, kuriomis grindžiama Europos Sąjunga, pritaikomąsias pataisas dėl šių valstybių prisijungimo prie Susitarimo turi būti susitarta sudarant Susitarimo protokolą,

               SUSITARĖ:

               1 STRAIPSNIS

               Bulgarijos Respublika, Kroatijos Respublika ir Rumunija tampa Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) Susitariančiosios Šalys ir kaip ir kitos valstybės narės atitinkamai priima Susitarimo tekstą ir į jį atsižvelgia.

               2 STRAIPSNIS

               Šis Protokolas yra neatskiriama Susitarimo dalis.

               3 STRAIPSNIS

               Susitarimo tekstas bulgarų, kroatų ir rumunų kalbomis pridedamas prie Protokolo.

               4 STRAIPSNIS

               Protokolas įsigalioja pirmą kito mėnesio dieną po to, kai visos Šalys pasikeisdamos diplomatinėmis notomis Susitarimo depozitarui praneša, kad Protokolui įsigalioti reikalingos atitinkamos jų teisinės vidaus procedūros yra baigtos.

               TAI PATVIRTINDAMI, toliau nurodyti tinkamai įgalioti asmenys pasirašė šį Protokolą.

               PRIIMTA du tūkstančiai zz metų xx mėn. xx d. xxxx dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir ukrainiečių kalbomis; visi tekstai yra vienodai autentiški.

                        EUROPOS SĄJUNGOS IR VALSTYBIŲ NARIŲ VARDU

                        UKRAINOS VARDU


               EUROPOS KOMISIJA
            Briuselis, 2019 10 01
            COM(2019) 441 final
            PRIEDAS
            prie
            pasiūlymo dėlTARYBOS SPRENDIMO
            dėl Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, sudarymo Europos Sąjungos bei jos valstybių narių vardu

               EUROPOS BENDRIJOS BEI JOS VALSTYBIŲ NARIŲ

               IR UKRAINOS

               BENDRADARBIAVIMO SUSITARIMO

               DĖL CIVILINĖS PASAULINĖS PALYDOVINĖS NAVIGACIJOS SISTEMOS (GNSS) PROTOKOLAS,

               KURIUO ATSIŽVELGIAMA Į

               BULGARIJOS RESPUBLIKOS, KROATIJOS RESPUBLIKOS IR RUMUNIJOS ĮSTOJIMĄ Į EUROPOS SĄJUNGĄ

               EUROPOS SĄJUNGA

               ir

               BELGIJOS KARALYSTĖ,

               BULGARIJOS RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               VOKIETIJOS FEDERACINĖ RESPUBLIKA,

               ESTIJOS RESPUBLIKA,

               AIRIJA,

               GRAIKIJOS RESPUBLIKA,

               ISPANIJOS KARALYSTĖ,

               PRANCŪZIJOS RESPUBLIKA,

               KROATIJOS RESPUBLIKA,

               ITALIJOS RESPUBLIKA,

               KIPRO RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               VENGRIJA,

               MALTOS RESPUBLIKA,

               NYDERLANDŲ KARALYSTĖ,

               AUSTRIJOS RESPUBLIKA,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVĖNIJOS RESPUBLIKA,

               SLOVAKIJOS RESPUBLIKA,

               SUOMIJOS RESPUBLIKA,

               ŠVEDIJOS KARALYSTĖ,

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

               toliau – valstybės narės,

               ir

               UKRAINA,

               PRISIMINDAMOS 2005 m. gruodžio 1 d. pasirašytą ir 2013 m. gruodžio 1 d. įsigaliojusį Europos bendrijos bei jos valstybių narių ir Ukrainos bendradarbiavimo susitarimą dėl civilinės pasaulinės palydovinės navigacijos sistemos (GNSS) (toliau – Susitarimas), ypač jo 17 straipsnio 3 dalį;

               ATSIŽVELGDAMOS Į Bulgarijos Respublikos ir Rumunijos įstojimą į Europos Sąjungą 2007 m. sausio 1 d. ir į Kroatijos Respublikos įstojimą į Europos Sąjungą 2013 m. liepos 1 d.;

               NORĖDAMOS, kad Bulgarijos Respublika, Kroatijos Respublika ir Rumunija prisijungtų prie

               Susitarimo;

               ATSIŽVELGDAMOS į tai, kad pagal Akto dėl Bulgarijos Respublikos ir Rumunijos stojimo sąlygų 6 straipsnio 2 dalį, Akto dėl Kroatijos Respublikos stojimo sąlygų 6 straipsnio 2 dalį ir Sutarčių, kuriomis grindžiama Europos Sąjunga, pritaikomąsias pataisas dėl šių valstybių prisijungimo prie Susitarimo turi būti susitarta sudarant Susitarimo protokolą,

               SUSITARĖ:

               1 STRAIPSNIS

               Bulgarijos Respublika, Kroatijos Respublika ir Rumunija tampa Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) Susitariančiosios Šalys ir kaip ir kitos valstybės narės atitinkamai priima Susitarimo tekstą ir į jį atsižvelgia.

               2 STRAIPSNIS

               Šis Protokolas yra neatskiriama Susitarimo dalis.

               3 STRAIPSNIS

               Susitarimo tekstas bulgarų, kroatų ir rumunų kalbomis pridedamas prie Protokolo.

               4 STRAIPSNIS

               Protokolas įsigalioja pirmą kito mėnesio dieną po to, kai visos Šalys pasikeisdamos diplomatinėmis notomis Susitarimo depozitarui praneša, kad Protokolui įsigalioti reikalingos atitinkamos jų teisinės vidaus procedūros yra baigtos.

               TAI PATVIRTINDAMI, toliau nurodyti tinkamai įgalioti asmenys pasirašė šį Protokolą.

               PRIIMTA du tūkstančiai zz metų xx mėn. xx d. xxxx dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir ukrainiečių kalbomis; visi tekstai yra vienodai autentiški.

                        EUROPOS SĄJUNGOS IR VALSTYBIŲ NARIŲ VARDU

                        UKRAINOS VARDU

    ---documentbreak---

               EUROPOS KOMISIJA
            Briuselis, 2019 10 01
            COM(2019) 441 final
            2019/0207(NLE)
            Pasiūlymas
            TARYBOS SPRENDIMAS
            dėl Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, sudarymo Europos Sąjungos bei jos valstybių narių vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               Pridedamas pasiūlymas yra Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolui, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, sudaryti skirta teisinė priemonė.

               Pagal Bulgarijos Respublikos, Rumunijos ir Kroatijos Respublikos stojimo aktus šios trys valstybės narės prisijungia prie Europos Sąjungos ir jos valstybių narių pasirašytų ar sudarytų tarptautinių susitarimų sudarydamos prie tų susitarimų pridedamus protokolus.

               2005 m. gruodžio 1 d. buvo pasirašytas ir 2013 m. gruodžio 1 d. įsigaliojo Europos bendrijos bei jos valstybių narių ir Ukrainos bendradarbiavimo susitarimas dėl civilinės pasaulinės palydovinės navigacijos sistemos (GNSS) (toliau – Susitarimas).

               Priėmus [....] Tarybos sprendimą dėl Susitarimo Protokolo, kuriuo atsižvelgiama į Bulgarijos Respublikos, Rumunijos ir Kroatijos Respublikos įstojimą į Europos Sąjungą, pasirašymo, [....] Protokolas pasirašytas su Ukrainos atstovu.

               Siūlomu Protokolu Bulgarijos Respublika, Kroatijos Respublika ir Rumunija tampa Susitarimo Susitariančiosiomis Šalimis, o ES įpareigojama pateikti autentišką Susitarimo versiją bulgarų, kroatų ir rumunų kalbomis.

               2.TEISINIAI PASIŪLYMO ASPEKTAI

               Pasirašius Protokolą, Komisija siūlo Tarybai įgalioti Europos Sąjungos ir jos valstybių narių vardu sudaryti Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolą, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į ES.

               2019/0207 (NLE)

               Pasiūlymas

               TARYBOS SPRENDIMAS

               dėl Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, sudarymo Europos Sąjungos bei jos valstybių narių vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 172 straipsnį kartu su 218 straipsnio 6 dalies a punktu,

               atsižvelgdama į Bulgarijos Respublikos ir Rumunijos bei Kroatijos Respublikos stojimo aktus, ypač į jų 6 straipsnio 2 dalį,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)2005 m. gruodžio 1 d. buvo pasirašytas ir 2013 m. gruodžio 1 d. įsigaliojo Europos bendrijos bei jos valstybių narių ir Ukrainos bendradarbiavimo susitarimas dėl civilinės pasaulinės palydovinės navigacijos sistemos (GNSS) (toliau – Susitarimas);

               (2)2007 m. sausio 1 d. Bulgarija ir Rumunija tapo Sąjungos valstybėmis narėmis, o 2013 m. liepos 1 d. – Kroatija;

               (3)pagal atitinkamai Bulgarijos, Kroatijos ir Rumunijos stojimo aktų 6 straipsnio 2 dalį dėl prisijungimo prie Susitarimo turi būti susitarta sudarant Susitarimo protokolą. Pagal Stojimo akto 6 straipsnio 2 dalį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkamos trečiosios šalys turi sudaryti protokolą;

               (4)2006 m. spalio 23 d. ir 2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis siekiant sudaryti Sąjungos ir jos valstybių narių sudarytų tarptautinių susitarimų protokolus;

               (5)Komisija ir Ukraina, pasikeitusios verbalinėmis notomis, sėkmingai užbaigė derybas dėl Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą (toliau – Protokolas);

               (6)pagal Tarybos sprendimą [XXX ]
                  1
                [...] Protokolas buvo pasirašytas su sąlyga, kad jis bus sudarytas vėliau;

               (7)todėl protokolas turėtų būti patvirtintas Sąjungos ir jos valstybių narių vardu,

               PRIĖMĖ ŠĮ SPRENDIMĄ:

               1 straipsnis

               Sąjungos bei jos valstybių narių vardu patvirtinamas Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolas, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą.

               Protokolo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį, kuris įgaliojamas Sąjungos ir jos valstybių narių vardu pateikti Protokolo 4 straipsnyje numatytą pranešimą ir taip išreikšti Europos Sąjungos bei jos valstybių narių sutikimą laikytis Protokolo.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        Tarybos sprendimas dėl Europos bendrijos bei jos valstybių narių ir Ukrainos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymo Europos Sąjungos bei jos valstybių narių vardu (OL L [...], [...], p. [...]).


               EUROPOS KOMISIJA
            Briuselis, 2019 10 04
            COM(2019) 442 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo pagalBelgijos paraišką „EGF/2019/001 BE/Carrefour“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2019 m. birželio 20 d. Belgija pateikė paraišką „EGF/2019/001 BE/Carrefour“ dėl finansinės paramos iš EGF, nes iš „Carrefour Belgique SA“ Belgijoje buvo atleista darbuotojų
                  2
               .

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad finansinės paramos suteikimo iš EGF sąlygos yra įvykdytos.

               PARAIŠKOS SANTRAUKA

                        EGF paraiška

                        „EGF/2019/001 BE/Carrefour“

                        Valstybė narė

                        Belgija

                        Susiję regionai (NUTS
                           3
                         2 lygis)

                        Darbuotojų buvo atleista visoje Belgijoje.

                        Paraiškos pateikimo data

                        2019 m. birželio 20 d.

                        Paraiškos gavimo patvirtinimo data

                        2019 m. birželio 20 d.

                        Prašymo pateikti papildomos informacijos data

                        2019 m. liepos 4 d.

                        Papildomos informacijos pateikimo terminas

                        2019 m. rugpjūčio 15 d.

                        Vertinimo atlikimo terminas

                        2019 m. lapkričio 7 d.

                        Intervencijos kriterijus

                        EGF reglamento 4 straipsnio 1 dalies a punktas

                        Pagrindinė įmonė

                        „Carrefour Belgique SA“

                        Susijusių įmonių skaičius

                        1

                        Ekonominės veiklos sektorius

                        (NACE 2 red. skyrius)
                           4

                        47 skyrius (Mažmeninė prekyba, išskyrus variklinių transporto priemonių ir motociklų prekybą).

                        Ataskaitinis laikotarpis (keturių mėnesių)

                        2018 m. lapkričio 30 d. – 2019 m. kovo 30 d.

                        Atleistų darbuotojų skaičius ataskaitiniu laikotarpiu (a)

                        751

                        Atleistų darbuotojų skaičius prieš ataskaitinį laikotarpį ar po jo (b)

                        268

                        Bendras atleistų darbuotojų skaičius (a + b)

                        1 019

                        Bendras reikalavimus atitinkančių darbuotojų skaičius

                        1 019

                        Bendras tikslinių darbuotojų skaičius

                        400

                        Tikslinių nedirbančių ir nesimokančių jaunuolių (NEET) skaičius

                        330

                        Individualiems poreikiams pritaikytoms paslaugoms skirtas biudžetas (EUR)

                        2 665 047

                        EGF paramai įgyvendinti skirtas biudžetas
                           5
                         (EUR)

                        55 000

                        Bendras biudžetas (EUR)

                        2 720 047

                        EGF parama (EUR) (60 %)

                        1 632 028

               PARAIŠKOS VERTINIMAS

               Procedūra

               4.Belgija paraišką „ EGF/2019/001 BE/Carrefour“ pateikė 2019 m. birželio 20 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Tą pačią dieną Komisija patvirtino gavusi paraišką ir 2019 m. liepos 4 d. paprašė Belgijos pateikti papildomos informacijos. Papildoma informacija pateikta per šešias savaites nuo prašymo gavimo. 12 savaičių terminas, kuris skaičiuojamas nuo tinkamai užpildytos paraiškos gavimo ir per kurį Komisija turėtų baigti paraiškos atitikties finansinės paramos suteikimo sąlygoms vertinimą, baigiasi 2019 m. lapkričio 7 d.

               Paraiškos tinkamumas

               Susijusios įmonės ir paramos gavėjai

               5.Paraiška susijusi su 751 darbuotoju, atleistu iš įmonės „Carrefour Belgique SA“, kuri vykdo veiklą NACE 2 red. 47 skyriui priskiriamame ekonomikos sektoriuje (Mažmeninė prekyba, išskyrus variklinių transporto priemonių ir motociklų prekybą). „Carrefour Belgique“ darbuotojus atleido visoje Belgijoje.

               Intervencijos kriterijai

               6.Belgijos pateikta paraiška atitinka EGF reglamento 4 straipsnio 1 dalies a punkte nustatytus intervencijos kriterijus, pagal kuriuos per keturių mėnesių laikotarpį iš valstybės narės įmonių turi būti atleista ne mažiau kaip 500 darbuotojų, įskaitant tiekėjus ir tolesnės gamybos grandies įmones ir (arba) savarankiškai dirbančius asmenis, kurių veikla nutrūko.

               7.Šios paraiškos ataskaitinis keturių mėnesių laikotarpis: 2018 m. lapkričio 30 d. – 2019 m. kovo 30 d. Ataskaitiniu laikotarpiu iš „Carrefour Belgique“ buvo atleistas 751 darbuotojas.

               Atleistų darbuotojų ir darbo veiklą nutraukusių asmenų skaičiaus apskaičiavimas

               8.Visų ataskaitiniu laikotarpiu atleistų darbuotojų skaičius (751) apskaičiuotas nuo darbo sutarties de facto nutraukimo dienos arba sutarties galiojimo pabaigos dienos.

               Reikalavimus atitinkantys paramos gavėjai

               9.Be jau nurodytų darbuotojų, prie reikalavimus atitinkančių paramos gavėjų priskiriami ir 268 darbuotojai, kurie buvo atleisti prieš ataskaitinį laikotarpį arba po jo. Šie darbuotojai atleisti po bendro pareiškimo apie planuojamą darbuotojų atleidimą 2018 m. sausio 25 d.
                  6
                Galima nustatyti aiškų priežastinį ryšį su atleidimą ataskaitiniu laikotarpiu paskatinusiu įvykiu.

               10.Taigi, bendras reikalavimus atitinkančių paramos gavėjų skaičius yra 1 019.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               11.Belgija teigia, kad dėl globalizacijos (apsipirkimo internetu) mažmeninės prekybos srityje vyksta didelių pokyčių, dėl kurių darbuotojai atleidžiami iš darbo. Mažmeninei prekybai įtaką daro ir besikeičiantys vartotojų įpročiai bei skaitmeninimas.

               12.Pasaulinė prekyba internetu jau daugelį metų nuolat auga. 2015 m. pasaulinė mažmeninė e. prekyba sudarė 7,4 proc. visų mažmeninės prekybos išlaidų. 2017 m. ji pasiekė 2 382 trln. USD – 28 proc. daugiau, nei prieš tai ėjusiais metais, ir sudarė 10,4 proc. viso pasaulio mažmeninės prekybos. Numatoma, kad 2019 m. pasaulinė prekyba internetu išaugs 20,7 proc. ir sudarys 14,1 proc. visų mažmeninių išlaidų
                  7
               .

               Pasaulinė mažmeninės e. prekybos apimtis 2017–2019 m.
                  (Trilijonais USD, pokytis procentais ir dalis procentais nuo visos mažmeninės prekybos)

                        Mažmeninės e. prekybos apimtis

                        Pokytis (%)

                        Dalis nuo visos mažmeninės prekybos (%)

               13.Remiantis prognozėmis, augimo tendencija išliks ir ateinančiais metais. Manoma, kad 2023 m. pasaulinės mažmeninės e. prekybos apimtis išaugs tris kartus, palyginus su 2018 m., ir sudarys 22 proc. visų mažmeninės prekybos išlaidų
                  8
               .

               Pasaulinė mažmeninės e. prekybos apimtis 2020–2023 m. Prognozė.
               (Trilijonais USD, pokytis procentais ir dalis procentais nuo visos mažmeninės prekybos)

                        Mažmeninės e. prekybos apimtis

                        Pokytis (%)

                        Dalis nuo visos mažmeninės prekybos (%)

               14.2013–2018 m. ES gyventojų, perkančių internetu, dalis padidėjo nuo 47 proc. iki 69 proc.
                  9
               . Be to, kad išaugo e. pirkėjų skaičius, taip pat pasikeitė ir e. pardavėjų pasirinkimas. Pirkėjų, perkančių internetu iš savo šalies pardavėjų, skaičius sumažėjo tik vienu procentiniu punktu –nuo 89 proc. 2013 m. iki 88 proc. 2018 m.; tačiau tuo pat metu tarpvalstybinė ES prekyba padidėjo nuo 26 iki 36 proc., be to, vis populiaresnis tampa pirkimas iš pardavėjų, įsikūrusių už ES ribų. Jis per tą patį laikotarpį padidėjo nuo 14 proc. iki 26 proc.
                  10
               .

               15.Prekyvietės – vyraujantis e. prekybos principas pasaulyje. Pagrindiniai trys šios rinkos dalyviai – pasauliniu mastu veikiantys „Amazon“, „Aliexpress“ ir „eBay“,

               Mažmenininko pasirinkimas
                  (paskutinis tarpvalstybinis pirkimas internetu)
                  11

               16.Dėl kainos vartotojai yra linkę rinktis tokias tarptautines interneto parduotuves, įsikūrusias už ES ribų. Apsipirkimas internetu prekyvietėse už ES ribų daro milžinišką poveikį įprastų ES mažmenos parduotuvių pardavimams.

               17.Pasaulinės tendencijos pasireiškia ir Belgijoje. Remiantis „Comeos“
                  12
               , 2018 m. 67 proc. belgų pirko internetu, o 2012 m. tokių buvo tik 46 proc. Tai reiškia, kad per šešerius metus šis skaičius padidėjo 21 procentiniu punktu. 44 proc. belgų e. pirkėjų internetu apsiperka kas mėnesį, 9 proc. – kas savaitę. 42 proc. belgų e. pirkėjų įprastas mėnesio išlaidų biudžetas yra 150 EUR. 39 proc. belgų e. pirkėjų deklaruoja, kad 2019 m. jie išleis daugiau arba žymiai daugiau nei praėjusiais metais. Pusė respondentų mano, kad nesvarbu, ar internetinė parduotuvė yra belgiška, ar ne
                  13
               .

               18.Iki šiol buvo pateikta 10 paraiškų dėl EGF paramos mažmeninės prekybos sektoriui, iš kurių dvi buvo pagrįstos su prekyba susijusia globalizacija
                  14
               , o aštuonios – pasauline finansų ir ekonomikos krize
                  15
               .

               Darbuotojų atleidimą ir veiklos nutraukimą lemiantys įvykiai

               19.„Carrefour Belgium“ veikia su trimis prekių ženklais: „Carrefour Express“ (nedidelės vietos parduotuvės) – šis prekių ženklas yra pelningas ir plečiasi (atidaroma 20–25 parduotuvės per metus); „Carrefour Market“ (parduotuvės)– daugiausia dėmesio skiriama šviežiems produktams, taip pat plečiasi ir siekiama per metus atidaryti 10 parduotuvių; ir „Carrefour Hypermarket“ didžiosios parduotuvės. Iš 45 „Carrefour Hypermarket“ 19 nepelningi
                  16
               .

               20.Įvykis, dėl kurio buvo atleisti darbuotojai, – vieno „Carrefour Hypermarket“ uždarymas ir tam tikrų parduotuvės dalių nuoma išorės mažmenininkams kai kuriose tebeveikiančiose didžiosiose parduotuvėse. Kaip nurodyta pirmiau, pirkimas internetu iš pardavėjų už ES ribų daro milžinišką poveikį įprastų ES parduotuvių pardavimams.

               21.Produktai, kurių pardavimas internetu jau yra didelės apimties arba prognozuojama, kad didės artimiausioje ateityje, yra tokie patys kaip ne maisto produktai, kuriais prekiaujama didžiosiose parduotuvėse. Mados prekės yra brandus e. prekybos produktas. „Augantys“ produktai
                  17
                – knygos, e. knygos, kompiuteriai, elektronika, sveikatos, grožio ir laisvalaikio prekės. Tačiau tik nedaugelis Belgijos vartotojų perka maisto produktus internetu, nors e. pirkėjai teigia ketinantys ateityje tai daryti
                  18
               .

               22.Pardavimo internetu augimas prisidėjo prie ne maisto produktų pardavimo didžiosiose „Carrefour“ parduotuvėse sumažėjimo (ne maisto produktų apyvarta 2017 m. sumažėjo 6 proc., o nuo 2010 m. – 19 proc.), o tai mažina šio tipo parduotuvių pelningumą. Belgija nurodė, kad darbuotojai atleisti daugiausia dėl pirmiau aprašytų ne maisto prekių sektoriaus sunkumų.

               „Carrefour Hypermarket“ apyvarta. Ne maisto prekės
                  19
               .
               (su visais mokesčiais)
                  (pokytis procentais palyginus kiekvienais metais)

               „Carrefour hypermarkets“ pelningumas
                  20

               (ROC
                  21
                mln. EUR)

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               23.Nors darbuotojų atleidimas susijęs su visa šalimi, Belgija numato, kad jie turės itin didelį neigiamą poveikį užimtumo padėčiai, o kartu ir regiono ekonomikai, Valonijos regione. Numatomas poveikis susijęs su darbo vietų trūkumu regione, santykinai aukštu nedarbo lygiu ir dėl to tikėtinais sunkumais dėl atleistų darbuotojų, ypač 50 m. ir vyresnių darbuotojų, įdarbinimo kitur, nes ketvirtis darbo ieškančių asmenų Valonijoje yra vyresni nei 55 metų.

               24.Nors darbo ieškančių asmenų skaičius regione 2018 m. sumažėjo 1,5 proc., palyginti su ankstesniais metais, nedarbo lygis Valonijoje (8,6 proc.
                  22
               ) daugiau nei du kartus viršija nedarbo lygį Flandrijoje (3,5 proc.
                  23
               ) ir yra didesnis nei ES vidurkis (6,9 proc.). Be to, kiti Valonijos rodikliai rodo, kad darbo rinkos rezultatai yra prastesni: laikina veikla sulėtėjo (2,3 proc. mažiau dirbtų valandų palyginus 2017 m. gruodžio mėn. ir 2018 m. gruodžio mėn.), laikinas nedarbas padidėjo (+ 5,8 proc. per metus), paskutinį 2018 m. ketvirtį išaugo bankrotų skaičius (+ 5 proc. palyginti su tuo pačiu 2017 m. ketvirčiu). Be to, numatoma, kad darbo vietų kūrimas 2019 m. sulėtės (apie 15 000 darbo vietų mažiau nei 2018 m.)
                  24
               .

               25.2018 m. 57 proc. darbo ieškančių asmenų Valonijoje buvo ilgalaikiai bedarbiai (> 12 mėn.), o bedarbiai, nedirbantys daugiau kaip dvejus metus, sudarė 67 proc. visų darbo ieškančių ilgalaikių bedarbių
                  25
               .

               26.Remiantis „Comeos“, nors užimtumas mažmeninės prekybos sektoriuje Belgijoje vis dar nemažėja, susirūpinimą kelia tai, kad skaitmenizacija ir automatizavimas netrukus paveiks tūkstančius palyginti nekvalifikuotų darbuotojų darbo vietų
                  26
               .

               Tiksliniai paramos gavėjai ir siūlomi veiksmai

               Tiksliniai paramos gavėjai

               27.Belgija numato, kad dėl itin sudėtingos užimtumo padėties Valonijoje priemonėse dalyvaus tik 400 šiame regione atleistų darbuotojai. Šių darbuotojų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų
                           skaičius
                           (darbuotojai)

                        Lytis

                        Vyrai

                        118

                        (29,5 %)

                        Moterys

                        282

                        (70,5 %)

                        Pilietybė

                        ES piliečiai

                        379

                        (94,8 %)

                        Ne ES piliečiai

                        21

                        (5,2 %)

                        Amžiaus grupė

                        15–24 metų:

                        0

                        (0,0 %)

                        25–29 metų

                        7

                        (1,7 %)

                        30–54 metų

                        68

                        (17,0 %)

                        55–64 metų

                        325

                        (81,3 %)

                        daugiau kaip 64 metų

                        0

                        (0,0 %)

               28.Be to, Belgija suteiks prie individualių poreikių pritaikytas EGF bendrai finansuojamas paslaugas ne daugiau kaip 330 nesimokančių, nedirbančių ir mokymuose nedalyvaujančių jaunuolių (NEET jaunuolių), kurie paraiškos pateikimo dieną buvo jaunesni kaip 25 metų, kadangi 5 dalyje nurodyti 240 darbuotojų buvo atleisti iš darbo NUTS 2 lygmens Heno (BE32) ir Lježo (BE33) provincijose, kuriose 15–24 m. jaunuolių nedarbo lygis, remiantis metiniais 2018 m. duomenimis
                  27
               , buvo ne mažesnis kaip 20 proc.
                  28

               29.Todėl numatytas bendras reikalavimus atitinkančių paramos gavėjų, pasinaudosiančių priemonėmis, įskaitant NEET jaunuolius, skaičius yra 730.

               Siūlomų veiksmų tinkamumas

               30.Prie individualių poreikių pritaikytos paslaugos, kurios bus teikiamos atleistiems darbuotojams ir NEET jaunuoliams, – tai toliau nurodyti veiksmai.

               –Parama, konsultacijos ir (arba) integracija. Šiuo paslaugų rinkiniu išplečiama standartinė Valonijos viešosios užimtumo tarnybos („Forem“) Perskirstymo skyrių paramos buvusiems „Carrefour“ darbuotojams, vykdomos atleidžiančios įmonės vardu, veikla. Standartinis pasiūlymas bus išplėstas po privalomo laikotarpio
                  29
               , o atleistiems darbuotojams bus pasiūlytos papildomos konkrečios paslaugos, pavyzdžiui, aktyvios darbo paieškos ir tinkamo darbo paslaugos.

               Paramą NEET jaunuoliams ir jų mobilizavimą vykdys „Forem“ kartu su savo profesinių sąjungų partneriais.

               NEET jaunuoliai turės galimybę dalyvauti Coup de boost – intensyvioje devynių mėnesių trukmės socialinės ir profesinės paramos sistemoje. Dalyviams bus pasiūlyta įvairi kolektyvinė ir individuali veikla su darbo paieška susijusiais klausimais (pasirengimas pokalbiui dėl darbo, prašymas surengti pokalbį ir pan.), kuriais didinamas pasitikėjimas savimi ir komunikacijos įgūdžiai; veiklos, susijusios su profesine aplinka ir mokymu (vizitai, stažuotės, darbo patirtis ir pan.); individualūs pokalbiai su konsultantais ir (arba) socialiniais ugdytojais, siekiant padėti kiekvienam jaunuoliui susidaryti profesinį planą; pritaikyta informacija apie darbo teisę ir socialines teises, parama vykdant administracines procedūras; mainų veikla, kai jaunuoliai gali vieni kitus remti ir dalytis savo patirtimi profesijos, darbo paieškos ir mokymo srityse ir pan.

               Siekiama, kad pasibaigus paramai NEET jaunuolis gautų pirmąjį darbą arba pradėtų mokytis pagal kvalifikacinio mokymo programą. Be to, numatyta papildoma parama po Coup de Boost, siekiant užtikrinti, kad NEET jaunuoliai būtų gerai integruoti į mokymus ar užimtumo sistemą ir įveiktų galinčius kilti sunkumus.

               –Mokymas, perkvalifikavimas ir profesinis mokymas. Darbuotojai ir NEET jaunuoliai taip pat galės pasinaudoti „Forem“ ir jos partnerių standartinio mokymo pasiūlymais, taip pat bus naudojami specialūs darbo paieškos moduliai. Be to, po profilio nustatymo ir individualių profesinių planų patvirtinimo su profesiniu konsultantu bus rengiamas konkretus mokymas, kad būtų patenkinti nustatyti poreikiai. Jei reikės, jaunuoliams taip pat bus siūlomi pagrindinių įgūdžių mokymai (kalbų tobulinimo, matematikos, informacinių technologijų naudojimo ir pan.).

               –Pagalba verslui kurti. Ši darbuotojams skirta priemonė apims diagnostikos ir orientavimo etapą, informuotumo apie verslumą didinimo veiksmus, informacines sesijas apie galimybę pradėti verslą per teritorinės ekonomikos diagnostines analizes ir tinklų kūrimą su atitinkamais verslininkais ir atestuotais verslo kūrimo ugdytojais.

               –Parama verslui steigti. Verslą ar individualią savarankišką veiklą pradedantiems darbuotojams bus suteiktas iki 15 000 EUR dydžio įnašas. Įnašas bus mokamas dviem dalimis, patvirtinamaisiais dokumentais įrodžius, kad veikla veiksmingai plėtojama.

               –Išmokos. 1. Darbo paieškos ir mokymo išmokos. Darbuotojams ir NEET jaunuoliams bus skiriama 1 EUR už valandą veiksmingo dalyvavimo mokymuose arba „Forem“ Perskirstymo skyrių darbo paieškos veikloje
                  30
               . 2. Su kelionėmis susijusių išlaidų padengimas. Siekiant skatinti regioninį ir tarpregioninį judumą, darbuotojams ir NEET jaunuoliams, kurie įsidarbina darbo vietoje, kuri yra daugiau kaip 60 km nuo namų arba tokiu atstumu, dėl kurio jiems kelionė į darbą (pirmyn ir atgal) trunka ilgiau nei keturias valandas, išmokama vienkartinė 500 EUR arba 750 EUR išmoka
                  31
               . 3. Išmoka verslui kurti. Siekiant padėti darbuotojams steigti savo įmonę
                  32
               , bus skiriama 350 EUR mėnesinė išmoka ne ilgesnį kaip 12 mėnesių laikotarpį. 4. Grįžimo mokytis išmoka Darbuotojams ir NEET jaunuoliams, kurie ne mažiau kaip vienus metus mokysis visą darbo dieną (études de plein exercice) bus skiriama 350 EUR mėnesinė išmoka.

               31.Pirmiau aprašyti siūlomi veiksmai yra aktyvios darbo rinkos priemonės, priskiriamos prie reikalavimus atitinkančios veiklos, kaip nustatyta EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               32.Belgija pateikė reikiamą informaciją apie atitinkamai įmonei privalomus veiksmus, kaip nustatyta nacionalinėje teisėje arba kolektyvinėse sutartyse. Jais patvirtinta, kad tokie veiksmai negali būti pakeisti EGF finansine parama.

               Biudžeto sąmata

               33.Bendros numatytos išlaidos yra 2 720 047 EUR, iš kurių prie individualių poreikių pritaikytų paslaugų išlaidoms skiriama 2 665 047 EUR, o parengiamosios, valdymo, informavimo ir viešinimo, kontrolės ir ataskaitų teikimo veiklos išlaidoms – 55 000 EUR.

               34.Bendra iš EGF prašomos finansinės paramos suma yra 1 632 028 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR)
                           33

                        Numatomos visos išlaidos

                        (EUR)
                           34

                        Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Parama, konsultacijos ir (arba) integracija.
                           (Accompagnement, orientation, mobilisation et insertion)

                        730

                        2 241

                        1 636 130

                        Mokymas, perkvalifikavimas ir profesinis mokymas
                           (Formation et modules specifiques)

                        460

                        941

                        432 710

                        Pagalba verslui kurti.
                           (Dispositif d'accompagnement à l'entreprenariat)

                        250

                        463

                        115 743

                        Parama verslui steigti
                           (Bourse de lancement)

                        10

                        10 000

                        100 000

                        Tarpinė suma (a):

                        Prie individualių poreikių pritaikytų paslaugų paketo procentinė dalis

                        –

                        2 284 583

                        (85,72 %)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Išmokos
                           (Allocations et primes)

                        730

                        521

                        380 464

                        Tarpinė suma (b):

                        Prie individualių poreikių pritaikytų paslaugų paketo procentinė dalis:

                        –

                        380 464

                        (14,28 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0

                        2. Valdymas

                        –

                        10 000

                        3. Informavimas ir viešinimas

                        –

                        15 000

                        4. Kontrolė ir ataskaitų teikimas

                        –

                        30 000

                        Tarpinė suma (c):

                        Bendrų išlaidų procentinė dalis:

                        –

                        55 000

                        (2,02 %)

                        Visos išlaidos (a + b + c)

                        –

                        2 720 047

                        EGF parama (60 % visų išlaidų)

                        –

                        1 632 028

               35.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Belgija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvautų darbo paieškos ar mokymosi veikloje.

               36.Belgija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               37.Prie individualių poreikių pritaikytas paslaugas tiksliniams paramos gavėjams Belgija pradėjo teikti 2018 m. gruodžio 1 d. Todėl šių veiksmų išlaidos bus laikomos tinkamomis finansuoti EGF lėšomis nuo 2018 m. gruodžio 1 d. iki 2021 m. birželio 20 d.

               38.Pirmąsias administracines išlaidas, susijusias su EGF įgyvendinimu, Belgija patyrė 2018 m. sausio 25 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos yra tinkamos finansuoti iš EGF finansinės paramos nuo 2018 m. sausio 25 d. iki 2021 m. gruodžio 20 d.

               Iš nacionalinių ar Sąjungos fondų finansuojamų veiksmų papildomumas

               39.Nacionalinio išankstinio finansavimo ar bendro finansavimo šaltinis – Valonijos regiono lėšos.

               40.Belgija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, kurios laikantis buvo konsultuotasi su tiksliniais paramos gavėjais ar jų atstovais arba socialiniais partneriais, vietos ir regioninėmis valdžios institucijomis

               41.Belgija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su socialiniais partneriais.

               42.Buvo vykdomas ne tik privalomasis darbuotojų atstovų informavimas ir konsultavimasis su jais, bet ir buvo įsteigtas krizių valdymo skyrius, kurio užduotis – sudaryti socialinį planą ir koordinuoti susijusių viešojo sektoriaus tarnybų veiksmus. Valonijos viešoji užimtumo tarnyba dėl darbuotojų perskirstymo sprendimų konsultavosi su profesinėmis sąjungomis
                  35
               , o dėl darbuotojų perkvalifikavimo ir (arba) kvalifikacijos kėlimo poreikių – su profesinėmis sąjungomis, profesiniais konsultantais ir socialiniais darbuotojais, tiesiogiai bendraujančiais su atleistais darbuotojais
                  36
               .

               Valdymo ir kontrolės sistemos

               43.Belgija Komisijai pranešė, kad finansinę paramą valdys ir kontroliuos tos pačios institucijos, kurios valdo ir kontroliuoja ESF teikiamą paramą.

               Susijusios valstybės narės įsipareigojimai

               44.Belgija pateikė visas būtinas garantijas, kad:

               –suteikiant galimybę naudotis siūlomais veiksmais ir juos įgyvendinant, bus laikomasi vienodo požiūrio ir nediskriminavimo principo;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –„Carrefour“, kuri po darbuotojų atleidimo tęsė veiklą, įvykdė teisinius reikalavimus, reglamentuojančius darbuotojų atleidimą, ir atitinkamai pasirūpino savo darbuotojais;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               45.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  37
               , 12 straipsnyje.

               46.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 1 632 028 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               47.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  38
                13 punkte.

               Susiję teisės aktai

               48.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 1 632 028 EUR sumą į atitinkamą biudžeto eilutę.

               49.Kartu su šiuo pasiūlymu dėl sprendimo mobilizuoti EGF lėšas Komisija kaip įgyvendinimo aktą priims sprendimą dėl finansinės paramos, kuris įsigalios tą dieną, kurią Europos Parlamentas ir Taryba priims siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo pagal
                  Belgijos paraišką „EGF/2019/001 BE/Carrefour“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  39
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  40
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF lėšų didžiausia metinė suma neturi viršyti 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  41
                12 straipsnyje;

               (3)2019 m. birželio 20 d. Belgija pateikė paraišką mobilizuoti EGF lėšas dėl darbuotojų atleidimo iš „Carrefour Belgique SA“ Belgijoje. Paraiška buvo papildyta papildoma informacija, pateikta pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip išdėstyta Reglamento (ES) Nr. 1309/2013 13 straipsnyje;

               (4)remdamasi Reglamento (ES) Nr. 1309/2013 6 straipsnio 2 dalimi, Belgija nusprendė 330 nedirbančių ir nesimokančių jaunuolių (NEET) taip pat teikti iš EGF bendrai finansuojamas prie individualių poreikių pritaikytas paslaugas;

               (5)todėl iš EGF turėtų būti mobilizuota 1 632 028 EUR suma finansinei paramai pagal Belgijos pateiktą paraišką suteikti;

               (6)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2019 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 632 028 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [sprendimo priėmimo data]
                  42*.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                        OL L 347, 2013 12 20, p. 855.

                     (2)

                        Pagal EGF reglamento 3 straipsnį.

                     (3)

                        2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)

                        OL L 393, 2006 12 30, p. 1.

                     (5)

                        Pagal Reglamento (ES) Nr. 1309/2013 7 straipsnio 4 dalį.

                     (6)

                  http://www.gondola.be/fr/news/food-retail/plan-de-transformation-carrefour-belgique-signature-du-protocole-daccord

                     (7)

                        Pasaulinė mažmeninė e. prekyba (
                  https://www.emarketer.com/content/global-ecommerce-2019
                  )

                     (8)

                        Ten pat.

                     (9)

                        Eurostatas. Individualių asmenų pirkimas internetu [isoc_ec_ibuy].

                     (10)

                        Eurostatas.
                  https://ec.europa.eu/eurostat/statistics-explained/pdfscache/46776.pdf

                     (11)

                        Tarpvalstybinės e. prekybos pirkėjų apklausa, 2017 m.
                  https://www.eurocommerce.eu/media/159952/2018.07.02%20-%20ecommerce%20report_annex.pdf

                     (12)

                        Belgijos prekybos ir paslaugų federacija.

                     (13)

                        „Comeos“. E. prekyba Belgijoje 2018 m.
                  https://static.comeos.be/E-commerce_Belgium_2018.pdf

                     (14)

                        Ši paraiška ir „EGF/2017/005 FI/Retail“, COM(2017) 618.

                     (15)

                        „EGF/2010/010 CZ/Unilever“, COM(2011) 61,
                     „EGF/2010/016 ES/Aragón Retail“, COM(2010) 615,
                     „EGF/2011/004 EL/ALDI Hellas“, COM(2011) 580,
                     „EGF/2014/009 EL/Sprider Stores“, COM(2014) 620,
                     „EGF/2014/013 EL/Odyssefs Fokas“, COM(2014) 702,
                     „EGF/2015/011 GR/Supermarket Larissa“, COM(2016) 210,
                     „EGF/2016/005 NL/Drenthe Overijssel Retail“,COM(2016) 742 ir
                     „EGF/2017/003 GR Attica Retail“, COM(2017) 613.

                     (16)

                        „Carrefour“. „Plan de transformation Carrefour Belgique“ (2018 m. sausio mėn.)

                     (17)

                        „Augantys“ produktai – tai produktai, kuriuos daug vartotojų jau perka internetu ir planuoja tai daryti dažniau ateityje.

                     (18)

                        „Comeos“. E. prekyba Belgijoje 2018 m., op.cit.

                     (19)

                        „Carrefour“. „Plan de transformation Carrefour Belgique“ (2018 m. sausio mėn.)

                     (20)

                        Ten pat.

                     (21)

                        Vartotojų grąža (ROC) yra parduotuvių pelningumo rodiklis. Juo apskaičiuojamas vartotojų teikiamas pelningumas, atsižvelgiant į investicijas, kurios jau atliktos, ir investicijas, kurių dar reikia, kad būtų tarnaujama vartotojui, siekiant jam įtikti ir jį išlaikyti. ROC yra lygus įmonės einamiesiems pinigų srautams iš vartotojų, pridėjus susijusio vartotojų kapitalo pokyčius, padalintiems ir viso vartotojų kapitalo laikotarpio pradžioje.

                     (22)

                        „Statbel“
                     (
                  https://statbel.fgov.be/fr/themes/emploi-formation/marche-du-travail/emploi-et-chomage#panel-11
                  )

                     (23)

                        Ten pat.

                     (24)

                        „Le Forem“. „Marché de l’emploi. Tendances et conjoncture en Wallonie. Janvier 2019“

                     (25)

                        „Iweps“. „Séries statistiques du marché du travail en Wallonie. Décembre 2018“.
                     (
                  https://www.iweps.be/wp-content/uploads/2019/01/dmc1812.pdf
                  )

                     (26)

                  https://www.lecho.be/entreprises/grande-distribution/Malgre-Carrefour-l-emploi-dans-la-grande-distribution-a-progresse/9976847

                     (27)

                        Šaltinis: Eurostatas, duomenų rinkinys: [lfst_r_lfu3rt].

                     (28)

                        Heno provincija (27,6 proc.), Lježo provincija (21,1 proc.).

                     (29)

                        Vyresniems nei 45 metų darbuotojams – 6 mėnesiai (60 valandų). Darbuotojams iki 44 metų – 3 mėnesiai (30 valandų).

                     (30)

                        Pagal 2004 m. sausio 29 d. Valonijos sprendimą (Décret relatif au plan d’accompagnement des reconversions).

                     (31)

                        500 EUR, jeigu jie važinėja automobiliu, 750 EUR, jei į darbą važinėja viešuoju transportu.

                     (32)

                        Išmoką nustojama mokėti pradėjus verslą.

                     (33)

                        Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Belgijos pateiktoje paraiškoje.

                     (34)

                        Bendros sumos netikslios dėl suapvalinimo.

                     (35)

                        2019 m. kovo 15 ir 27 .d

                     (36)

                        2019 m. kovo 15 d.

                     (37)

                        OL L 347, 2013 12 20, p. 884.

                     (38)

                        OL C 373, 2013 12 20, p. 1

                     (39)

                        OL L 347, 2013 12 20, p. 855.

                     (40)

                        OL C 373, 2013 12 20, p. 1

                     (41)

                        2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (42)
                  *
                        Datą įrašo Parlamentas prieš paskelbiant OL.


               EUROPOS KOMISIJA
            Briuselis, 2019 10 14
            COM(2019) 462 final
            2019/0220(NLE)
            Pasiūlymas
            TARYBOS SPRENDIMAS
            dėl pozicijos, kurios turi būti laikomasi Europos Sąjungos vardu Jungtiniame komitete ir Prekybos ir investicijų pakomitetyje, įsteigtuose Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo, dėl sprendimų dėl Jungtinio komiteto darbo tvarkos taisyklių ir Prekybos ir investicijų pakomitečio darbo tvarkos taisyklių priėmimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios dėl numatomo Jungtinio komiteto darbo tvarkos taisyklių ir Prekybos ir investicijų pakomitečio darbo tvarkos taisyklių priėmimo turi būti laikomasi Sąjungos vardu Jungtiniame komitete ir Prekybos ir investicijų pakomitetyje, įsteigtuose Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo (toliau – Susitarimas).

               2.Pasiūlymo aplinkybės

               2.1.ES ir Mongolijos pagrindų susitarimas dėl partnerystės ir bendradarbiavimo

               Susitarimo tikslas – sukurti glaudesnę ES bei jos valstybių narių ir Mongolijos partnerystę ir stiprinti bei plėtoti bendradarbiavimą abipusiškai svarbiais klausimais, atsižvelgiant į bendras vertybes ir principus. Susitarimu bus sukurta nuosekli, teisiškai privaloma ES ir Mongolijos santykių sistema. Susitarimas įsigaliojo 2017 m. lapkričio 1 d.

               2.2.Jungtinis komitetas ir Prekybos ir investicijų pakomitetis

               Jungtinis komitetas įsteigiamas Susitarimo 56 straipsniu. Pagrindinės jo užduotys: a) užtikrinti tinkamą šio Susitarimo veikimą ir įgyvendinimą; b) nustatyti prioritetus atsižvelgiant į šio Susitarimo tikslus; c) teikti rekomendacijas šio Susitarimo tikslams pasiekti.

               Kai tinkama, Jungtinis komitetas teikia rekomendacijas ir priima sprendimus, kurių reikia, kad įsigaliotų konkrečios Susitarimo nuostatos. Jungtinį komitetą sudaro Šalių atitinkamo aukšto lygio atstovai. Jungtinis komitetas priima savo darbo tvarkos taisykles. Jis gali steigti specializuotas darbo grupes konkretiems klausimams spręsti.

               Prekybos ir investicijų pakomitetis įsteigiamas Susitarimo 28 straipsniu. Jo užduotis – padėti Jungtiniam komitetui vykdyti jo užduotis visose bendradarbiavimo prekybos ir investicijų klausimais srityse.

               2.3.Numatomas Jungtinio komiteto ir Prekybos ir investicijų pakomitečio aktas

               Jungtinis komitetas priima sprendimą dėl savo ir specializuotų darbo grupių darbo tvarkos taisyklių priėmimo. Prekybos ir investicijų pakomitetis priima sprendimą dėl savo darbo tvarkos taisyklių priėmimo (toliau – numatomas aktas).

               Numatomų aktų paskirtis – remiantis Susitarimo 28 straipsnio 3 dalimi ir 56 straipsnio 6 dalimi priimti Jungtinio komiteto veiklą reglamentuojančias darbo tvarkos taisykles ir Prekybos ir investicijų pakomitečio bei specializuotų darbo grupių darbo tvarkos taisykles, kad būtų galima įgyvendinti Susitarimą.

               3.Pozicija, kurios turi būti laikomasi Sąjungos vardu

               Pozicija, kurios turi būti laikomasi Sąjungos vardu, turėtų būti siekiama priimti ES ir Mongolijos jungtinio komiteto darbo tvarkos taisykles ir Prekybos ir investicijų pakomitečio bei specializuotų darbo grupių darbo tvarkos taisykles. Pozicija turėtų būti grindžiama Jungtinio komiteto ir Prekybos ir investicijų pakomitečio sprendimų projektais.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  1
               .

               4.1.2.Taikymas aptariamuoju atveju

               Jungtinis komitetas ir Prekybos ir investicijų pakomitetis yra organai, įsteigti susitarimu, tiksliau Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo.

               Aktai, kuriuos turi priimti šie organai, yra teisinę galią turintys aktai. Taip yra todėl, kad pagal Susitarimo 56 straipsnio 2 dalį Jungtinis komitetas ir Prekybos ir investicijų pakomitetis turi priimti sprendimus, kurie yra privalomi Šalims.

               Numatomais aktais Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               Atsižvelgiant į tai, kad numatomu aktu siekiama kelių tikslų arba jį sudaro kelios dalys, kurie (-ios) yra neatsiejamai susiję (-ios) ir nė vienas (-a) iš jų nėra tik papildomas (-a), sprendimo pagal SESV 218 straipsnio 9 dalį materialinis teisinis pagrindas išimties tvarka turės apimti įvairius atitinkamus teisinius pagrindus.

               4.2.2.Taikymas aptariamuoju atveju

               Numatomais aktais siekiama padėti siekti Susitarimo tikslų ir palengvinti jo įgyvendinimą. Jungtinio komiteto darbo tvarkos taisyklės yra susijusios su bendru pagal susitarimą įsteigto organo veikimu. Todėl sritis, kuriai priklauso sprendimas, turi būti nustatyta atsižvelgiant į visą Susitarimą
                  2
               .

               Šiuo konkrečiu atveju Susitarimo svarbesnis tikslas ir dalis yra bendradarbiavimas su besivystančia šalimi (SESV 209 straipsnis)
                  3
               . Todėl tinkamas teisinis pagrindas turėtų būti SESV 209 straipsnis.

               4.3.Išvada

               Siūlomo sprendimo teisinis pagrindas turėtų būti SESV 209 straipsnis kartu su 218 straipsnio 9 dalimi.

               5.Numatomo akto skelbimas

               Jungtinio komiteto aktu bus nustatytos komiteto darbo tvarkos taisyklės, todėl tikslinga priimtą aktą paskelbti Europos Sąjungos oficialiajame leidinyje.

               2019/0220 (NLE)

               Pasiūlymas

               TARYBOS SPRENDIMAS

               dėl pozicijos, kurios turi būti laikomasi Europos Sąjungos vardu Jungtiniame komitete ir Prekybos ir investicijų pakomitetyje, įsteigtuose Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo, dėl sprendimų dėl Jungtinio komiteto darbo tvarkos taisyklių ir Prekybos ir investicijų pakomitečio darbo tvarkos taisyklių priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 209 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2017 m. lapkričio 1 d. įsigaliojo Europos Sąjungos bei jos valstybių narių ir Mongolijos pagrindų susitarimas dėl partnerystės ir bendradarbiavimo (toliau – Susitarimas);

               (2)Susitarimo 56 straipsnio 1 dalimi įsteigtas Jungtinis komitetas Susitarimo tinkamam veikimui ir įgyvendinimui užtikrinti;

               (3)Susitarimo 56 straipsnio 6 dalyje nustatyta, kad Jungtinis komitetas turi priimti savo darbo tvarkos taisykles, o 56 straipsnio 4 dalyje nustatyta, kad jis gali steigti specializuotas darbo grupes;

               (4)Susitarimo 28 straipsnio 1 dalimi įsteigtas Prekybos ir investicijų pakomitetis;

               (5)Susitarimo 28 straipsnio 3 dalyje nustatyta, kad Prekybos ir investicijų pakomitetis nustato savo darbo tvarkos taisykles;

               (6)siekiant užtikrinti veiksmingą Susitarimo įgyvendinimą, Jungtinio komiteto darbo tvarkos taisyklės turėtų būti priimtos kuo greičiau;

               (7)todėl tikslinga nustatyti poziciją, kurios turi būti laikomasi Sąjungos vardu Jungtiniame komitete ir Prekybos ir investicijų pakomitetyje. Sąjungos pozicija Jungtiniame komitete ir Prekybos ir investicijų pakomitetyje turėtų būti grindžiama pridėtais Jungtinio komiteto ir Prekybos ir investicijų pakomitečio sprendimų projektais,

               PRIĖMĖ ŠĮ SPRENDIMĄ:

               1 straipsnis

               Pozicija, kurios turi būti laikomasi Sąjungos vardu ES ir Mongolijos jungtiniame komitete dėl numatomo Jungtinio komiteto darbo tvarkos taisyklių priėmimo, grindžiama prie šio sprendimo pridėtu Jungtinio komiteto sprendimo projektu.

               Pozicija, kurios turi būti laikomasi Sąjungos vardu ES ir Mongolijos prekybos ir investicijų pakomitetyje dėl numatomo Prekybos ir investicijų pakomitečio darbo tvarkos taisyklių priėmimo, grindžiama prie šio sprendimo pridėtu Prekybos ir investicijų pakomitečio sprendimo projektu.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        Sprendimo byloje C-399/12 Vokietija prieš Tarybą (OIV), ECLI:EU:C:2014:2258, 61–64 punktai.

                     (2)

                        Sprendimo byloje C-244/17 Komisija prieš Tarybą (Kazachstanas), ECLI:EU:C:2018:662, 40 punktas.

                     (3)

                        Dėl vystymosi politikos taikymo srities žr. bylos C-377 Komisija prieš Tarybą (Filipinai) 36–37 punktus.

    ---documentbreak---

               EUROPOS KOMISIJA
            Briuselis, 2019 10 14
            COM(2019) 462 final
            PRIEDAI
            prie
            Pasiūlymo dėl Tarybos sprendimo
            dėl pozicijos, kurios turi būti laikomasi Europos Sąjungos vardu Jungtiniame komitete ir Prekybos ir investicijų pakomitetyje, įsteigtuose Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo, dėl sprendimų dėl Jungtinio komiteto darbo tvarkos taisyklių ir Prekybos ir investicijų pakomitečio darbo tvarkos taisyklių priėmimo

               I PRIEDAS

               Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo įsteigto Jungtinio komiteto (toliau – ES ir Mongolijos jungtinis komitetas) sprendimas Nr. 1

               ….

               kuriuo priimamos jo darbo tvarkos taisyklės

               ES IR MONGOLIJOS JUNGTINIS KOMITETAS,

               atsižvelgdamas į Europos Sąjungos bei jos valstybių narių ir Mongolijos pagrindų susitarimą dėl partnerystės ir bendradarbiavimo (toliau – Susitarimas), ypač į jo 56 straipsnį,

               kadangi:

               (1)Susitarimas įsigaliojo 2017 m. lapkričio 1 d.;

               (2)pagal 56 straipsnio 6 dalį ES ir Mongolijos jungtinis komitetas turi priimti savo darbo tvarkos taisykles,

               NUSPRENDĖ:

               Vienintelis straipsnis

               Priimamos priede pateiktos ES ir Mongolijos jungtinio komiteto darbo tvarkos taisyklės.

               Šis sprendimas įsigalioja jo priėmimo dieną.

               Priimta Briuselyje / Ulan Batore

               ES ir Mongolijos jungtinio komiteto vardu

               Pirmininkas

               PRIEDAS

               ES IR MONGOLIJOS JUNGTINIO KOMITETO DARBO TVARKOS TAISYKLĖS

               1 straipsnis
               Sudėtis ir pirmininkas

               1.
                     Pagal Europos Sąjungos bei jos valstybių narių ir Mongolijos pagrindų susitarimo dėl partnerystės ir bendradarbiavimo 56 straipsnį įsteigtas Jungtinis komitetas (toliau – ES ir Mongolijos jungtinis komitetas) vykdo Susitarimo 56 straipsnyje numatytas užduotis.

               2.
                     ES ir Mongolijos jungtinį komitetą sudaro Šalių aukščiausio lygio atstovai, kaip apibrėžta Susitarime.

               3.
                     ES ir Mongolijos jungtiniam komitetui pakaitomis po vienus kalendorinius metus pirmininkauja Mongolijos užsienio reikalų ministras ir Sąjungos vyriausiasis įgaliotinis užsienio reikalams ir saugumo politikai. Pirmininkai savo įgaliojimus pirmininkauti visuose arba tam tikruose ES ir Mongolijos jungtinio komiteto posėdžiuose gali perduoti vyresniesiems pareigūnams.

               2 straipsnis
                  Posėdžiai

               1.
                     ES ir Mongolijos jungtinio komiteto posėdžiai paprastai šaukiami kartą per metus, nebent Šalys susitaria kitaip. ES ir Mongolijos jungtinio komiteto posėdžius šaukia jo pirmininkas. Posėdžiai rengiami pakaitomis Briuselyje ir Ulan Batore abipusiu sutarimu nustatytą dieną. Šalių sutarimu, vienos iš Šalių prašymu gali būti rengiami neeiliniai ES ir Mongolijos jungtinio komiteto posėdžiai.

               2.
                     Šalių sutarimu, ES ir Mongolijos jungtinio komiteto posėdžiai išimties tvarka taip pat gali būti rengiami pasitelkiant technines priemones, pavyzdžiui, kaip vaizdo konferencijos.

               3 straipsnis
                  Delegacijos

               1.
                     Prieš kiekvieną ES ir Mongolijos jungtinio komiteto posėdį kiekviena Šalis praneša pirmininkui apie planuojamą savo delegacijos sudėtį.

               2.
                     Jei Šalys sutinka, pirmininkas gali pakviesti ekspertus arba kitų organų atstovus dalyvauti posėdyje stebėtojų teisėmis arba pateikti informacijos konkrečiais klausimais. Šalys susitaria dėl sąlygų, kuriomis tie ekspertai ar kitų organų atstovai gali dalyvauti posėdžiuose.

               4 straipsnis
                  Informacija visuomenei

               1.
                     ES ir Mongolijos jungtinio komiteto posėdžiai yra uždari, nebent pirmininkas, jei Šalys sutinka, nusprendžia kitaip. Jei Šalis ES ir Mongolijos jungtiniam komitetui pateikia informaciją, kuri nurodyta kaip konfidenciali, kita Šalis tokią informaciją tvarko laikydamasi konfidencialumo principų.

               2.
                     ES ir Mongolijos jungtinis komitetas gali daryti viešus pareiškimus, jei mano, kad tai tikslinga.

               5 straipsnis
                  Sekretoriatas

               Europos išorės veiksmų tarnybos atstovas ir Mongolijos Vyriausybės atstovas kartu eina ES ir Mongolijos jungtinio komiteto sekretorių pareigas. Jiems pranešama apie visą pirmininkui ir pirmininko perduodamą informaciją, be kita ko, visomis rašytinėmis priemonėmis, kaip antai elektroniniu paštu.

               6 straipsnis
                  Posėdžių darbotvarkės

               1.
                     Pirmininkas parengia preliminarią kiekvieno ES ir Mongolijos jungtinio komiteto posėdžio darbotvarkę. Preliminari darbotvarkė ir susiję dokumentai Šalims išsiunčiami likus ne mažiau kaip 21 dienai iki posėdžio dienos.

               2.
                     Bet kuri Šalis gali paprašyti pirmininko įtraukti klausimą į darbotvarkę.

               3.
                     ES ir Mongolijos jungtinis komitetas priima darbotvarkę kiekvieno posėdžio pradžioje. Šalių sutarimu, į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

               4.
                     ES ir Mongolijos jungtinio komiteto sekretoriai prieš posėdį viešai paskelbia preliminarią ES ir Mongolijos jungtinio komiteto darbotvarkę.

               5.
                     Ypatingomis aplinkybėmis, jei Šalys sutinka, pirmininkas gali sutrumpinti 1 dalyje nurodytą terminą, kad būtų atsižvelgta į konkretaus atvejo aplinkybes.

               7 straipsnis
                  Suderinti protokolai

               1.
                     ES ir Mongolijos jungtinio komiteto posėdžių išvados pateikiamos suderinto posėdžio protokolo forma.

               2.
                     Pirmininkas apibendrina kiekviename posėdyje ES ir Mongolijos jungtinio komiteto padarytas išvadas. Remdamiesi šiomis išvadomis abu sekretoriai parengia protokolo projektą, pageidautina, posėdžio pabaigoje arba ne vėliau kaip per 30 kalendorinių dienų nuo posėdžio dienos.

               3.
                     ES ir Mongolijos jungtinis komitetas patvirtina projektą, pageidautina, posėdžio pabaigoje arba ne vėliau kaip per 45 kalendorines dienas nuo posėdžio dienos, arba iki kitos ES ir Mongolijos jungtinio komiteto sutartos dienos. ES ir Mongolijos jungtiniam komitetui patvirtinus protokolo projektą, pirmininkas pasirašo du originalius egzempliorius. Kiekviena Šalis gauna po vieną originalų egzempliorių.

               8 straipsnis
                  Sprendimai ir rekomendacijos

               1.
                     ES ir Mongolijos jungtinis komitetas gali susitarti priimti rekomendacijas arba sprendimus Susitarimo tikslams įgyvendinti.

                2.
                     ES ir Mongolijos jungtinio komiteto sprendimų ir rekomendacijų antraštė yra atitinkamai „Sprendimas“ arba „Rekomendacija“, po kurios nurodomas serijos numeris ir priėmimo data, taip pat aprašomas dalykas. Kiekviename sprendime nurodoma jo įsigaliojimo data.

               3.
                     Kai to reikia dėl susidariusių aplinkybių, ES ir Mongolijos jungtinis komitetas savo sprendimus ar rekomendacijas gali priimti taikydamas rašytinę procedūrą.

               4.
                     ES ir Mongolijos jungtinio komiteto priimti sprendimai ir rekomendacijos parengiami dviem autentiškais pirmininko pasirašytais egzemplioriais.

               5.
                     ES ir Mongolijos jungtinio komiteto sprendimus ir rekomendacijas Šalys gali skelbti savo oficialiuosiuose leidiniuose.

               9 straipsnis
                  Išlaidos

               1.
                     Kiekviena Šalis padengia visas savo dalyvavimo ES ir Mongolijos jungtinio komiteto posėdžiuose išlaidas, susijusias su darbuotojų, kelionės ir pragyvenimo bei pašto ir telekomunikacijų išlaidomis. Kiekviena Šalis padengia savo išlaidas, susijusias su vertimu žodžiu posėdžiuose ir vertimu raštu.

               2.
                     Posėdžio priimančioji Šalis padengia išlaidas, susijusias su posėdžių organizavimu ir dokumentų dauginimu.

               10 straipsnis
                  Specializuotos darbo grupės

               1.
                     ES ir Mongolijos jungtinis komitetas gali steigti specializuotas darbo grupes, kurios jam padėtų vykdyti užduotis.

               2.
                     ES ir Mongolijos jungtinis komitetas gali nuspręsti panaikinti bet kurią specializuotą darbo grupę, taip pat priimti arba iš dalies keisti jų įgaliojimus.

               3.
                     Specializuotoms darbo grupėms suteikiami įgaliojimai priimti sprendimus. Po kiekvieno savo posėdžio jos pateikia išsamias savo veiklos ataskaitas žodžiu ir raštu ES ir Mongolijos jungtiniam komitetui ir gali teikti rekomendacijas ES ir Mongolijos jungtiniam komitetui.

               11 straipsnis
                  Darbo tvarkos taisyklių keitimas

               Darbo tvarkos taisyklės gali būti iš dalies keičiamos bendru Šalių sprendimu pagal 8 straipsnį.

               II PRIEDAS

               Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo įsteigto ES ir Mongolijos prekybos ir investicijų pakomitečio (toliau – ES ir Mongolijos prekybos ir investicijų pakomitetis) sprendimas Nr. 1

               ….

               kuriuo priimamos jo darbo tvarkos taisyklės

               ES IR MONGOLIJOS PREKYBOS IR INVESTICIJŲ PAKOMITETIS

               atsižvelgdamas į Europos Sąjungos bei jos valstybių narių ir Mongolijos pagrindų susitarimą dėl partnerystės ir bendradarbiavimo (toliau – Susitarimas), ypač į jo 28 straipsnį,

               kadangi:

               (1)pagal Susitarimo 28 straipsnį ES ir Mongolijos prekybos ir investicijų pakomitetis įsteigtas tam, kad padėtų Jungtiniam komitetui vykdyti jo užduotis, susijusias su visomis Susitarimo IV antraštine dalimi (Bendradarbiavimas prekybos ir investicijų klausimais) reglamentuojamomis sritimis;

               (2)pagal Susitarimo 28 straipsnio 3 dalį ES ir Mongolijos prekybos ir investicijų pakomitetis turi priimti savo darbo tvarkos taisykles,

               NUSPRENDĖ:

               Vienintelis straipsnis

               Priimamos priede pateiktos ES ir Mongolijos prekybos ir investicijų pakomitečio darbo tvarkos taisyklės.

               Šis sprendimas įsigalioja jo priėmimo dieną.

               Priimta Briuselyje / Ulan Batore

               ES ir Mongolijos prekybos ir investicijų pakomitečio vardu

               Pirmininkas

               PRIEDAS

               ES IR MONGOLIJOS PREKYBOS IR INVESTICIJŲ PAKOMITEČIO DARBO TVARKOS TAISYKLĖS

               1 straipsnis
                  Sudėtis ir pirmininkas

               1.
                     Pagal Europos Sąjungos bei jos valstybių narių ir Mongolijos pagrindų susitarimo dėl partnerystės ir bendradarbiavimo 28 straipsnį įsteigtas pakomitetis (toliau – ES ir Mongolijos prekybos ir investicijų pakomitetis) vykdo Susitarimo 28 straipsnio 2 dalyje numatytas užduotis.

               2.
                      ES ir Mongolijos prekybos ir investicijų pakomitetį sudaro Sąjungos ir Mongolijos atitinkamo lygio atstovai, jam pakaitomis po vienus kalendorinius metus pirmininkauja ES atsakingas Europos Komisijos tarnybų atstovas ir Mongolijos atsakingas [...] atstovas.

               2 straipsnis
                  Posėdžiai

               1.
                     ES ir Mongolijos prekybos ir investicijų pakomitečio posėdžiai šaukiami kartą per metus, prieš pat ES ir Mongolijos jungtinio komiteto posėdį. ES ir Mongolijos prekybos ir investicijų pakomitečio posėdžius šaukia jo pirmininkas. Posėdžiai rengiami pakaitomis Briuselyje ir Ulan Batore abipusiu sutarimu nustatytą dieną. Šalių sutarimu, vienos iš Šalių prašymu gali būti rengiamos neeilinės ES ir Mongolijos prekybos ir investicijų pakomitečio sesijos.

               2.
                     Šalių sutarimu, ES ir Mongolijos prekybos ir investicijų pakomitečio posėdžiai gali būti rengiami pasitelkiant tokias priemones kaip vaizdo konferencijos.

               3 straipsnis
                  Delegacijos

               1.
                      Prieš kiekvieną ES ir Mongolijos prekybos ir investicijų pakomitečio posėdį kiekviena Šalis praneša pirmininkui apie planuojamą savo delegacijos sudėtį.

               2.
                     Jei Šalys sutinka, pirmininkas gali pakviesti ekspertus arba kitų organų atstovus dalyvauti posėdyje stebėtojų teisėmis arba pateikti informacijos konkrečiais klausimais. Šalys susitaria dėl sąlygų, kuriomis tie stebėtojai ar kitų organų atstovai gali dalyvauti posėdžiuose.

               4 straipsnis
                  Informacija visuomenei

               1.
                     ES ir Mongolijos prekybos ir investicijų pakomitečio posėdžiai yra uždari, nebent pirmininkas, jei Šalys sutinka, nusprendžia kitaip. Jei Šalis ES ir Mongolijos prekybos ir investicijų pakomitečiui pateikia informaciją, kuri nurodyta kaip konfidenciali, kita Šalis tokią informaciją tvarko laikydamasi konfidencialumo principų.

               2.
                     ES ir Mongolijos prekybos ir investicijų pakomitetis gali daryti viešus pareiškimus ir teikti viešas ataskaitas, jei mano, kad tai tikslinga.

               5 straipsnis
                  Sekretoriatas

               1.
                     Atsakingos Europos Komisijos tarnybos atstovas ir Mongolijos užsienio reikalų ministerijos atstovas kartu eina ES ir Mongolijos prekybos ir investicijų pakomitečio sekretorių pareigas.

               6 straipsnis
                  Posėdžių darbotvarkės

               1.
                     Pirmininkas parengia preliminarią kiekvieno ES ir Mongolijos prekybos ir investicijų pakomitečio posėdžio darbotvarkę.

               2.
                     Bet kuri Šalis gali paprašyti pirmininko įtraukti klausimą į darbotvarkę.

               3.
                     ES ir Mongolijos prekybos ir investicijų pakomitetis priima darbotvarkę kiekvieno posėdžio pradžioje. Šalių sutarimu, į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

               4.
                     ES ir Mongolijos prekybos ir investicijų pakomitečio sekretoriai prieš posėdį viešai paskelbia preliminarią ES ir Mongolijos prekybos ir investicijų pakomitečio darbotvarkę.

               7 straipsnis
                  Protokolai

               1.
                     ES ir Mongolijos prekybos ir investicijų pakomitečio posėdžių išvados pateikiamos suderinto posėdžio protokolo forma.

               2.
                     Pirmininkas apibendrina kiekvieno ES ir Mongolijos prekybos ir investicijų pakomitečio posėdžio išvadas ir praneša apie jas ES ir Mongolijos jungtiniam komitetui. Remdamiesi šiomis išvadomis abu sekretoriai parengia protokolo projektą, pageidautina, posėdžio pabaigoje arba ne vėliau kaip per 30 kalendorinių dienų nuo posėdžio dienos.

               3.
                     ES ir Mongolijos prekybos ir investicijų pakomitetis patvirtina projektą, pageidautina, posėdžio pabaigoje arba ne vėliau kaip per 45 kalendorines dienas nuo posėdžio dienos, arba iki kitos ES ir Mongolijos prekybos ir investicijų pakomitečio sutartos dienos.

               8 straipsnis
                  Sprendimai

               1.
                     ES ir Mongolijos prekybos ir investicijų pakomitetis gali susitarti dėl sprendimų, jei tai numatyta Susitarime.

               2.
                     ES ir Mongolijos prekybos ir investicijų pakomitečio sprendimų antraštė yra „Prekybos ir investicijų pakomitečio sprendimas“, po kurios nurodomas serijos numeris ir priėmimo data, taip pat aprašomas dalykas. Kiekviename sprendime nurodoma jo įsigaliojimo data.

               3.
                     Kai to reikia dėl susidariusių aplinkybių, ES ir Mongolijos prekybos ir investicijų pakomitetis savo sprendimus gali priimti taikydamas rašytinę procedūrą.

               4.
                     ES ir Mongolijos prekybos ir investicijų pakomitečio sprendimai parengiami dviem autentiškais pirmininko pasirašytais egzemplioriais.

               5.
                     ES ir Mongolijos prekybos ir investicijų pakomitečio sprendimus Šalys gali skelbti savo atitinkamuose oficialiuosiuose leidiniuose.

               9 straipsnis
                  Išlaidos

               1.
                     Kiekviena Šalis padengia visas savo dalyvavimo ES ir Mongolijos prekybos ir investicijų pakomitečio posėdžiuose išlaidas, susijusias su darbuotojų, kelionės ir pragyvenimo bei pašto ir telekomunikacijų išlaidomis. Kiekviena Šalis padengia savo išlaidas, susijusias su vertimu žodžiu posėdžiuose ir vertimu raštu.

               2.
                     Posėdžio priimančioji Šalis padengia išlaidas, susijusias su posėdžių organizavimu ir dokumentų dauginimu.

               10 straipsnis
                  Darbo tvarkos taisyklių keitimas

               Darbo tvarkos taisyklės gali būti iš dalies keičiamos bendru Šalių sprendimu.